*Līguma par stacionārās veselības*

*aprūpes pakalpojumu sniegšanu un apmaksu*

*6.1.6.punkts*

**Grūtnieču un dzemdētāju hospitalizācijas un**

**jaundzimušo pārvešanas kārtība**

**Nedēļnieču, kurām nepieciešama terciārā līmeņa specializēta palīdzība, pārvešanas kārtība**

Grūtnieču un dzemdētāju hospitalizācijas kārtība

**1.** I līmeņa dzemdību palīdzību var saņemt jebkurā ārstniecības iestādē, kura sniedz dzemdību palīdzību.

**2.** Grūtnieces un dzemdētājas tiek hospitalizētas slimnīcās, kuras sniedz I līmeņa dzemdību palīdzību (jeb tuvākajā dzemdību nodaļā), pie šādām indikācijām:

2.1. dzemdības līdz 23 nedēļām un 6 dienām, kā arī dzemdības no 36 grūtniecības nedēļām;

2.2. dzemdības jebkurā laikā, ja auglis ir nedzīvs vai antenatāli konstatētas ar dzīvību nesavienojamas patoloģijas;

2.3. sistēmiska vai grūtniecības patoloģija, kur nav nepieciešama ķirurga,urologa, kardiologa, neirologa, nefrologa, endokrinologa , okulista, diennakts pieejamība.

**3.** II līmeņa dzemdību palīdzību var saņemt sekojošās ārstniecības iestādēs:

- SIA „Vidzemes slimnīca”- no Alūksnes, Limbažu, Balvu, Cēsu, Gulbenes, Madonas, Valmieras, Valkas veselības aprūpes pakalpojumu plānošanas vienībām;

- SIA „Jēkabpils reģionālā slimnīca”- no Jēkabpils, Aizkraukles, Preiļu, Daugavpils, Rēzeknes, Ludzas, Krāslavas veselības aprūpes pakalpojumu plānošanas vienībām;

- SIA „Liepājas reģionālā slimnīca”- no Liepājas, Saldus, Talsu, Ventspils, Kuldīgas veselības aprūpes pakalpojumu plānošanas vienībām;

- Rīgas pašvaldības SIA „Rīgas dzemdību nams”- no Daugavas labā krasta Rīgas un Pierīgas teritorijas -Ādažu, Salaspils, Siguldas, Ogres veselības aprūpes pakalpojumu plānošanas vienībām)

- P.Stradiņa KUS no Daugavas kreisā krasta Rīgas un Pierīgas teritorijas - Jūrmalas, Tukuma, Olaines, Jelgavas, Dobeles, Bauskas veselības aprūpes pakalpojumu plānošanas vienībām

**4.** Grūtnieces un dzemdētājas tiek pārvestas uz slimnīcām, kuras sniedz II līmeņa dzemdību palīdzību, pie šādām indikācijām:

4.1. vienaugļa, dvīņu, priekšlaicīgas dzemdības no 28 grūtniecības nedēļām (ja vismaz viens auglis ir dzīvs);

4.2. sistēmiska patoloģija (piemēram: gestācijas diabēts, hronisks glomerulonefrīts u.c.), kur nav nepieciešama nefrologa, urologa, kardiologa, neirologa, endokrinologa, okulista, ķirurga un terapeita neatliekama tūlītēja pieejamība un specializētu tehnoloģiju pielietošana (piemēram: invazīvā kardioloģija, magnētiskā rezonanse u.c.);

4.3. mātes dzimumorgānu patoloģijas, kuru ārstēšanai nav nepieciešama specializēta aprūpe

(piemēram: urologa, ķirurga neatliekama tūlītēja pieejamība).

4.4. grūtniecības patoloģija, kur nav nepieciešama specializētu tehnoloģiju pielietošana (piemēram: invazīvā kardioloģija, magnētiskā rezonanse u.c.);

4.5. iedzimtas augļa attīstības anomālijas un/vai augļa augšanas traucējumi, ja ir nepieciešama papildus izmeklēšana, kuru var nodrošināt tikai valsts SIA „Bērnu klīniskās universitātes slimnīca”;

4.6. dzemdību palīdzība jaunietēm līdz 18.g. vecumam.

5.SIA „Rīgas dzemdību nams” sniedz dzemdību palīdzību, pie šādām indikācijām:

5.1. Vienaugļa vai daudzaugļu dzemdības no 22 grūtniecības nedēļām ar dzīvu vai nedzīvu augli no Daugavas labā krasta Latvijas teritorijas, ieskaitot, ar kompensētu sistēmisku vai grūtniecības patoloģiju, kur nav nepieciešama urologa, kardiologa, neirologa, nefrologa, endokrinologa, ķirurga vai specializētu tehnoloģiju (MR, invazīvā kardioloģija, radioloģija u.c.) diennakts pieejamība;

5.2.no Daugavas labā krasta Latvijas teritorijas priekšlaicīgas dzemdības 24 - 28 nedēļās ar dzīvu augli;

5.3. izosensibilizēta grūtniecība no Daugavas labā krasta;

5.4.iedzimtas augļa attīstības anomālijas, ja plāno bērnam veikt agrīnu ķirurģisku korekciju, smaga augļa augšanas aizture, izņemot sistēmas mātes patoloģiju -no Daugavas labā krasta;

5.5. daudzaugļu grūtniecība ar 3 un vairāk augļiem -no Daugavas labā krasta.

5.6. dzemdību palīdzība jaunietēm līdz 18.g. vecumam .

**6.** III līmeņa dzemdību palīdzību var saņemt valsts SIA „Paula Stradiņa klīniskā universitātes slimnīca”. P.Stradiņa KUS sniedz dzemdību palīdzību, pie šādām indikācijām:

6.1. smaga sistēmiska patoloģija mātei, kuras ārstēšanā var rasties nepieciešamība pēc neatliekamas attiecīgā profila speciālistu (urologa, kardiologa, neirologa, nefrologa, endokrinologa, okulista, ķirurga, terapeita) klātbūtnes grūtniecības, dzemdību vai pēcdzemdību periodā, vai nepieciešamība pēc specializētu tehnoloģiju pielietošanas (piemēram: invazīvā kardioloģija, magnētiskā rezonanse u.c. diennakts pieejamība);

6.2. smaga grūtniecības patoloģija mātei (piemēram: placentas ieaugšana, trombembolija), kuras ārstēšanai var būt tūlītēji nepieciešama specializētu tehnoloģiju pielietošana (piemēram: invazīvā kardioloģija, radioloģija u.c. diennakts pieejamība);

6.3.mātes smagas dzimumorgānu patoloģijas vai ļaundabīgi audzēji arī ekstraģenitālas lokalizācijas

6.4.priekšlaicīgas dzemdības no 24. līdz 28.grūtniecības nedēļai (ja auglis ir dzīvs)- no Daugavas kreisā krasta ;

6.5. izosensibilizēta grūtniecība ( Daugavas kreisā krasts);

6.6. iedzimtas augļa attīstības anomālijas, ja plāno bērnam veikt agrīnu ķirurģisku korekciju,

smaga augļa augšanas aizture ( Daugavas kreisā krasts);

6.7.daudzaugļu grūtniecība ar 3 un vairāk augļiem no Daugavas kreisā krasta;

6.8.dzemdību palīdzība jaunietēm līdz 18.g. vecumam.

7. Ja grūtniece izvēlas plānotas **ārpusstacionāra** **dzemdības:**

7.1saskaņā ar Ministru kabineta noteikumi Nr.611 „Dzemdību palīdzības nodrošināšanas kārtība ” 8.2.2. punktam, konstatējot indikācijas dzemdētājas pārvešanai uz stacionāru ārstniecības iestādi atbilstoši šo noteikumu [3.pielikumam](http://likumi.lv/doc.php?id=140695#piel3) „Indikācijas dzemdētājas, nedēļnieces un jaundzimušā pārvešanai uz stacionāru ārstniecības iestādi ”, nodrošina dzemdētājas pārvešanu 30 minūšu laikā un vecmāte pavada dzemdētāju uz stacionāru ārstniecības tuvāko iestādi, kurā iespējams saņemt dzemdību palīdzību.

7.2. Ja dzemdības notikušas mājās un mātei vai jaundzimušajam rodas komplikācijas pirmo 6 stundu laikā pēc dzemdībām, māti kopā ar jaundzimušo nogādā tuvākajā dzemdību nodaļā,

7.3. Ja komplikācijas radušās vēlāk kā 6 stundas pēc dzemdībām, māti nogādā tuvākajā ginekoloģijas nodaļā, bērnu tuvākajā perinatālās aprūpes centrā Valmierā, Liepājā, Jēkabpilī vai no Rīgas un Pierīgas reģiona- uz valsts SIA „Bērnu klīniskā universitātes slimnīca” ( bet, ja nepieciešama neatliekama palīdzība, tuvākajā ārstniecības iestādē ar dzemdību nodaļu).

7.4. Ja notikušas neplānotas dzemdības mājās:

7.4.1. pirmo 6 stundu laikā kopš dzemdību brīža māti kopā ar jaundzimušo nogādā tuvākajā dzemdību nodaļā;

7.4.2. pēc 6 stundām, ja mātei vai jaundzimušajam nepieciešama neatliekama palīdzība – nogādā tuvākajā dzemdību nodaļā, pārējos gadījumos hospitalizāciju izvērtē individuāli.

8.Jaundzimušie izmeklēšanai un/vai ārstēšanai var tikt pārvesti:

8.1. no dzemdību nodaļām uz sekojošu slimnīcu jaundzimušo intensīvās terapijas nodaļām:

- SIA „Vidzemes slimnīca”,

- SIA „Jēkabpils reģionālā slimnīca”,

- SIA „Liepājas reģionālā slimnīca”;

8.2. no jebkura līmeņa dzemdību iestādes uz valsts SIA „Bērnu klīniskā universitātes slimnīca”.

**9.** Ja jaundzimušajam no dzimšanas līdz izrakstīšanas brīdim ir radusies nepieciešamība pēc tādas izmeklēšanas un/vai ārstēšanas (piemēram: mākslīgā plaušu ventilācija), kura nav pieejama dzemdību nodaļā tehnoloģiskā vai speciālistu nodrošinājuma (diennakts neonatologa klātbūtne) dēļ, bet ir pieejama 8.1.punktā minēto slimnīcu jaundzimušo intensīvās terapijas nodaļā, jaundzimušais tiek pārvests no dzemdību nodaļas uz tuvāko no 8.1.punktā minētajām slimnīcām, no Rīgas un Pierīgas reģiona uz valsts SIA „Bērnu klīniskā universitātes slimnīca” .

Ja nepieciešamā tehnoloģija (piemēram, augstfrekvences ventilācija, terapeitiskā hipotermija) nav pieejama 8.1. punktā minētajās slimnīcās, lemj jautājumu par jaundzimušā tiešu pārvešanu uz valsts SIA „Bērnu klīniskā universitātes slimnīca”**.**

**10.** Ja jaundzimušajam, kurš atrodas jaundzimušo intensīvās terapijas nodaļā kādā 8.1.punktā minētajām slimnīcām, Rīgas pašvaldības SIA „Rīgas dzemdību nams” vaivalsts SIA „Paula Stradiņa klīniskā universitātes slimnīca”,ir nepieciešama tāda izmeklēšana (piemēram: ehokardioskopija), specializētas tehnoloģijas (piemēram, MRI) un/vai ārstēšana, kas ir pieejamas vienīgi valsts SIA „Bērnu klīniskā universitātes slimnīca”, jaundzimušais tiek pārvests uz valsts SIA „Bērnu klīniskā universitātes slimnīca”**.**

**11.** Jaundzimušais ar ķirurģiskām (piemēram: diafragmas trūce), kardioloģiskām vai citām patoloģijām, kurām nepieciešama nekavējoša ķirurģiska iejaukšanās, no jebkura līmeņa dzemdību palīdzības iestādes pēc stāvokļa stabilizācijas tiek pārvests uz valsts SIA „Bērnu klīniskā universitātes slimnīca”.

12.Nedēļnieču, kurām nepieciešama terciārā līmeņa specializēta palīdzība, pārvešanas kārtība

12.1.Lēmumu par nedēļnieces pārvešanu uz universitātes klīniku, pamatojoties uz nepieciešamību nodrošināt izmeklēšanai, ārstēšanai un novērošanai tādus speciālistus un tehnoloģijas, kas pieejamas tikai universitātes slimnīcās, pieņem NMP dienesta Specializētās medicīnas centra speciālists (pēc konsultācijas pa tālruni/pēc nedēļnieces apskates un izmeklēšanas ārstniecības iestādē).

12.2. Nedēļnieces pārvešanu uz augstāka līmeņa ārstniecības iestādi veic NMP dienesta brigāde:

12.2.1. no Daugavas labā krasta Latvijas teritorijas uz SIA „Rīgas Austrumu klīniskā universitātes slimnīca”;

12.2.2.no Daugavas kreisā krasta Latvijas teritorijas uz valsts SIA „Paula Stradiņa klīniskā universitātes slimnīca”.